### OBČINSKI SVET

Številka: 032-0004/2022

Datum: 09.03.2023

## Z A P I S N I K

**4. redne seje Občinskega sveta Občine Prevalje, ki je bila dne 09. marca 2023, ob 17. uri, v poročni dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15, 45/22) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/18 in 48/19, 45/22) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
      2. Potrditev dnevnega reda 4. redne seje.
      3. Pregled in potrditev zapisnika 3. redne in 2. dopisne seje.
      4. Predlog Sprememb Statuta Občine Prevalje – 1. obravnava in

Predlog Sprememb in dopolnitev Poslovnika občinskega sveta Občine Prevalje – 1. obravnava.

* + - 1. Predlog Odloka o območjih obveznega soglasja za spreminjanje meje parcele na območju Občine Prevalje – 1. obravnava.
      2. Predlog Pravilnika o sofinanciranju ravnanja z azbestnimi odpadki v Občini Prevalje.
      3. Dokument identifikacije investicijskega dokumenta – DIIP »Plazovi na LC 350371 - cesta Prevalje - Šaver - Strojna, odsek: Godčeva raven – Rašešnik« in Investicijski program IP »Plazovi na LC 350371 - cesta Prevalje - Šaver - Strojna, odsek: Godčeva raven – Rašešnik«.
      4. Dokument identifikacije investicijskega dokumenta – DIIP »Plazovi na JP 851964, cesta naselje Rožej«.
      5. Dokument identifikacije investicijskega dokumenta – DIIP »Obnova ceste JP 851731, kanalizacija in vodovod (4.ulica Pod gonjami)«.
      6. Poročilo o izvajanju Lokalnega energetskega koncepta.
      7. Letno poročilo Zdravstveno reševalnega centra Koroške za leto 2022 in Plan dela in finančni načrt za leto 2023.
      8. Letno poročilo o delu Medobčinskega redarstva občin Mežiške doline in Občine Dravograd.
      9. Premoženjskopravne zadeve:
* Ukinitev javnega dobra na parc. št. 542/25, k.o. 875 – DOLGA BRDA.
  + - 1. Pobude in vprašanja.
      2. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. David KAVTIČNIK,
5. Andrej STERMEC
6. Ivan BACKOVIĆ,
7. Zdravko FAJMUT,
8. Ožbej PORI,
9. Stašo LODRANT,
10. Tatjana LADINEK,
11. Matej PEČNIK,
12. Bogdan PUPAVAC,
13. Aleksander RISTIČ,
14. Boštjan GORENŠEK,
15. Štefan PERŠAK,
16. Liza KOŽAR.

Opravičeno odsotni:

* + - 1. Urban ŠUMAH

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Urška ŠPANINGER EKART, občinska uprava.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 16 občinskih svetnikov.

**Občinski svet Občine Prevalje ugotovi, da je 4. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 4. REDNE SEJE**

Župan pove, da se iz točke dnevnega reda 4. redne seje umakne 11. točka – Letno poročilo Zdravstveno reševalnega centra Koroške za leto 2022 in Plan dela in finančni načrt za leto 2023, ter da se ostale točke ustrezno preštevilčijo.

Župan poda točko v razpravo

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

1. Ugotovitev sklepčnosti.
2. Potrditev dnevnega reda 4. redne seje.
3. Pregled in potrditev zapisnika 3. redne in 2. dopisne seje.
4. Predlog Sprememb Statuta Občine Prevalje – 1. obravnava in

Predlog Sprememb in dopolnitev Poslovnika občinskega sveta Občine Prevalje – 1. obravnava.

1. Predlog Odloka o območjih obveznega soglasja za spreminjanje meje parcele na območju Občine Prevalje – 1. obravnava.
2. Predlog Pravilnika o sofinanciranju ravnanja z azbestnimi odpadki v Občini Prevalje.
3. Dokument identifikacije investicijskega dokumenta – DIIP »Plazovi na LC 350371 - cesta Prevalje - Šaver - Strojna, odsek: Godčeva raven – Rašešnik« in Investicijski program IP »Plazovi na LC 350371 - cesta Prevalje - Šaver - Strojna, odsek: Godčeva raven – Rašešnik«.
4. Dokument identifikacije investicijskega dokumenta – DIIP »Plazovi na JP 851964, cesta naselje Rožej«.
5. Dokument identifikacije investicijskega dokumenta – DIIP »Obnova ceste JP 851731, kanalizacija in vodovod (4.ulica Pod gonjami)«.
6. Poročilo o izvajanju Lokalnega energetskega koncepta.
7. Letno poročilo o delu Medobčinskega redarstva občin Mežiške doline in Občine Dravograd.
8. Premoženjskopravne zadeve:

* Ukinitev javnega dobra na parc. št. 542/25, k.o. 875 – DOLGA BRDA.

1. Pobude in vprašanja.
2. Razno.

***K tč. 3***

**Pregled in potrditev zapisnika 3. redne in 2. dopisne seje**

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za, 0 proti, je bil sprejet

**SKLEP 4/1: Občinski svet Občine Prevalje sprejme Zapisnik 3. redne seje Občinskega sveta Občine Prevalje.**

V času glasovanja je bilo v dvorani 16 svetnikov. Glasovalo je 15 svetnikov.

S 15 glasovi za, 0 proti, je bil sprejet

**SKLEP 4/2: Občinski svet Občine Prevalje sprejme Zapisnik 2. dopisne seje Občinskega sveta Občine Prevalje.**

***K tč. 4***

**PREDLOG SPREMEMB STATUTA OBČINE PREVALJE – 1. OBRAVNAVA IN**

**PREDLOG SPREMEMB IN DOPOLNITEV POSLOVNIKA OBČINSKEGA SVETA OBČINE PREVALJE – 1. OBRAVNAVA**

Uvodno obrazložitev je podala Emilija Ivančič, ki je povedala, da je Svet za invalide delovno telo občinskega sveta, ki spremlja in obravnava predloge aktov in drugih odločitev iz pristojnosti občine, na področju invalidskega varstva, ter izvaja invalidsko politiko v občini. Ker se to področje nanaša na veliko različnih vrst invalidnosti je potrebno v Svet za invalide enakopravno vključiti čim več predstavnikov invalidskih organizacij in drugih društev, ki delujejo na območju občine. Pove, da predstavniki raznih invalidskih organizacij in drugih društev poznajo problematiko invalidov na najširši ravni, zato je potrebno vključiti v posvetovalno telo občinskega sveta večje število le-teh. Zaradi navedenega se predlaga, da se spremeni določba statuta in določba poslovnika tako, da se v Svet za invalide imenujejo štirje predstavniki invalidskih organizacij oziroma drugih društev, ki delujejo na območju Občine Prevalje in dva predstavnika občinskega sveta. Predlaga, da se pa predsednik Sveta za invalide določi izmed predstavnikov občinskega sveta.

Predsednik Komisije za statut in pravna vprašanja pove, da je komisija za statut in pravna vprašanja obravnavala Predlog Sprememb Statuta Občine Prevalje v prvi obravnavi in ugotovila, da je pripravljena v skladu z vsemi pravnimi akti, zato ga daje občinskemu svetu v obravnavo in sprejem.

Komisija za statut in pravna vprašanja je obravnavala Predlog Sprememb in dopolnitev Poslovnika občinskega sveta Občine Prevalje v prvi obravnavi in predlaga, da se prvi odstavek 72a. člen spremeni tako, da se glasi:

»(1) Svet za invalide ima 7 članov. Svet za invalide sestavljata najmanj dva predstavnika občinskega sveta, ostali člani pa so predstavniki invalidskih organizacij oziroma drugih društev, ki delujejo na območju Občine Prevalje, oziroma občani Občine Prevalje. Predsednik Sveta za invalide se določi izmed predstavnikov občinskega sveta.«.

Župan poda v razpravo točko.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 4/3: Občinski svet Občine Prevalje sprejme Spremembe Statuta Občine Prevalje v prvi obravnavi.**

**SKLEP 4/4: Občinski svet Občine Prevalje sprejme Spremembe in dopolnitve Poslovnika Občinskega sveta Občine Prevalje v prvi obravnavi z naslednjo spremembo:**

**- prvi odstavek 72a. člen spremeni tako, da se glasi:**

**»(1) Svet za invalide ima 7 članov. Svet za invalide sestavljata najmanj dva predstavnika občinskega sveta, ostali člani pa so predstavniki invalidskih organizacij oziroma drugih društev, ki delujejo na območju Občine Prevalje, oziroma občani Občine Prevalje. Predsednik Sveta za invalide se določi izmed predstavnikov občinskega sveta.«.**

***K tč. 5***

**ODLOK O OBMOČJIH OBVEZNEGA SOGLASJA ZA SPREMINJANJE MEJE**

**PARCELE NA OBMOČJU OBČINE PREVALJE**

Uvodno obrazložitev poda Sanja Godec, ki pove, da je v Zakonu o urejanju prostora, ki se je začel uporabljati 1. junija 2022, v četrtem odstavku 196. člena določeno, da občina lahko z odlokom določi območje, v katerem je treba pridobiti soglasje za spreminjanje meje parcele, tudi za spreminjanje mej parcel. Razlog za uvedbo soglasja občine v upravnih postopkih spreminjanja meje je stanje na področju sprememb parcelnih mej. Pove, da je razširjena namreč praksa, ko se v postopkih parcelacij zemljiških parcel ne oblikujejo gradbene parcele, ki predstavljajo zemljišče pod stavbo in funkcionalno zemljišče, ki pripada tej stavbi, ampak se odmerjajo parcele minimalnih velikosti, ne glede na dejansko porabo prostora. Razlog je pogosto v želji po zmanjšanju komunalnega prispevka in drugih dajatev. V teh primerih je običajno preostali del odmerjene parcele, kljub temu, da je v postopku parcelacije obravnavan kot nepozidano zemljišče, ostal neprimeren za nadaljnjo pozidavo – bodisi zaradi neustrezne oblike, zaradi premajhne velikosti, ali pa tudi že dejanske pozidanosti. Nadaljuje, da geodetska uprava, ki vodi postopke sprememb parcelnih mej, ni preverjala skladnosti parcelacij s pogoji za parcelacijo iz prostorskih aktov občin, sodelovanje občine pa v postopku do spremembe zakona ni bilo predvideno. Doda, da se z uvedbo soglasja področje ureja na način, da bo lahko občina dala soglasje za spremembo meje parcele le v primerih skladnosti s pogoji za parcelacijo iz prostorskih aktov na območjih določenih s predlaganim odlokom. Zaključi, da je poglavitna vsebina odloka določitev območij na katerih je potrebno soglasje za spreminjanje mej ter da se bo v postopku izdaje soglasja preverjala skladnost predlagane spremembe meje parcele s pogoji za parcelacijo, ki so določenih v prostorskih aktih. Soglasje za spreminjanje meje zemljiške parcele je na območju Občine Prevalje obvezno na stavbnih zemljiščih s podrobnejšo namensko rabo S (SS, SB, SK, SP), C (CU, CD) in A ter na vseh območjih kjer je predvidena izdelava občinskega podrobnega prostorskega načrta (OPPN), kot so določena z občinskim prostorskim načrtom Občine Prevalje. Strne, da so z odlokom določene tudi izjeme za primere, ko soglasje za spremembo meje parcele ni potrebno.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Odlok o območjih obveznega soglasja za spreminjanje meje parcele na območju Občine Prevalje v prvi obravnavi in predlaga, da do druge obravnave predloga člana odbora Fajmut Zdravka ter Šumah Urbana, skupaj z urbanistom občine, pripravijo vsebinsko razširjen predlog.

Predsednik Komisije za statut in pravna vprašanja pove, da je komisija obravnavala predlog Odloka o območjih obveznega soglasja za spreminjanje meje parcele na območju Občine Prevalje v prvi obravnavi, in ugotovila, da je pripravljen v skladu z vsemi pravnimi akti, zato ga daje občinskemu svetu v obravnavo in sprejem.

Župan poda točko v razpravo.

V razpravi so sodelovali: Bernard Pačnik, Aleksander Ristič, Zdravko Fajmut, Matej Pečnik, Rafael Škufca in Bogdan Pupavac.

Bernard Pačnik izpostavi dvom o smiselnosti uvedbe predmetnega odloka in pove, da ne razume, zakaj se z odlokom tako mudi, saj bo država preverjala izvajanje zakonsko določenih predpisov šele od junija leta 2024 dalje. Prav tako želi, da občina preveri, ali občina mora sprejeti predmetni odlok ali lahko izvaja navedene zakonsko določene naloge kar na podlagi zakona. Na občinsko upravo apelira, da natančno definira, kakšne pluse bo sprejetje tega odloka prineslo za občino in kakšne pluse za občane ter kakšne minuse bo to prineslo občini in kakšne minuse občanom.

V času glasovanja je bilo v dvorani 16 svetnikov. Glasovalo je 13 svetnikov.

Z 9 glasovi za in 4 proti je bil sprejet

**SKLEP 4/5:**

**Občinski svet Občine Prevalje sprejme Odlok o območjih obveznega soglasja za spreminjanje meje parcele na območju Občine Prevalje v prvi obravnavi.**

***K tč. 6***

**PREDLOG PRAVILNIKA O SOFINANCIRANJU RAVNANJA Z AZBESTNIMI ODPADKI V OBČINI PREVALJE**

Uvodno obrazložitev poda Danilo Vute, ki pove, da azbestni izdelki, predvsem azbest cementna kritina, ki so še v uporabi med prebivalstvom ali pa so v obliki odpada, predstavljajo nevarnost za prebivalstvo in da morajo občani za odvoz in prevzem azbestnih odpadkov plačati, zato se število divjih odlagališč vztrajno povečuje. Prav zaradi vzpodbujanja pravilnega odvoza in odlaganja azbestnih odpadkov, je Občina Prevalje pripravila predlog Pravilnika o sofinanciranju ravnanja z azbestnimi odpadki v Občini Prevalje. Predlog Pravilnika določa način in pogoje ter postopek za dodeljevanje proračunskih sredstev za odstranjevanje azbestne kritine s stanovanjskih, kmetijskih in drugih privatnih gospodarskih objektov na območju občine Prevalje. Pove, da so upravičenci do prejema proračunskih sredstev po tem pravilniku občani – fizične osebe, ki imajo stalno prebivališče v občini Prevalje in so lastniki oziroma solastniki stanovanjskih, kmetijskih in drugih privatnih gospodarskih objektov ali stanovanjskih enot ter da se bodo proračunska sredstva za ta namen delila preko javnega razpisa, ki bo objavljen na spletni strani Občine Prevalje.

Sejo komisije zapustita Bernard Pačnik in Rafael Škufca ob 17:41.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Pravilnik o sofinanciranju ravnanja z azbestnimi odpadki v Občini Prevalje ter ga s podanimi pripombami podaja Občinskemu svetu v obravnavo in sprejem. Pripombe: ustrezno dovoljenje ali drug upravni akt, če ga za izvedbo del veljavna zakonodaja predvideva; dovoljenje za odstranitev azbestne kritine; potrdilo izvajalca javne službe oziroma upravljavca odlagališča komunalnih odpadkov o prevzemu odpadkov, ki vsebujejo azbest (evidenčni listo ravnanju z odpadki); prevoznik azbestnih odpadkov in potrebno je narediti obrazec in ga izpolniti kot vlogo.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil s Pravilnikom o sofinanciranju ravnanja z azbestnimi odpadki v Občini Prevalje ter ga podaja Občinskemu svetu Občine Prevalje v obravnavo in sprejem. Pravilnik se objavi v Uradnem glasilu slovenskih občin.

Predsednik Komisije za statut in pravna vprašanja pove, da je komisija obravnavala predlog Pravilnika o sofinanciranju ravnanja z azbestnimi odpadki v Občini Prevalje in predlaga, da se v preambuli pravilnika doda naslednja pravna podlaga: Uredba o ravnanju z odpadki, ki vsebuje azbest (Uradni list RS, št. 34/08 in 44/22 – ZVO-2).

Župan poda točko glede predloga komisije v razpravo.

Razpravi je sodeloval Boštjan Gorenšek.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP 4/6:**

**Občinski svet Občine Prevalje sprejme Pravilnik o sofinanciranju ravnanja z azbestnimi odpadki v Občini Prevalje.**

**Pravilnik se objavi v Uradnem glasilu slovenskih občin.**

***K tč. 7***

**DOKUMENT IDENTIFIKACIJE INVESTICIJSKEGA DOKUMENTA – DIIP »PLAZOVI NA CESTI LC 350371 - PREVALJE - ŠAVER - STROJNA, ODSEK GODČEVA RAVEN – RAŠEŠNIK« IN**

**INVESTICIJSKI PROGRAM IP »PLAZOVI NA CESTI LC 350371 - PREVALJE - ŠAVER - STROJNA, ODSEK GODČEVA RAVEN – RAŠEŠNIK«**

Uvodno obrazložitev poda Danilo Vute, ki pove, da Občina Prevalje predvideva pridobitev sofinancerskih sredstev s strani Ministrstva za naravne vire in prostor za namen odprave posledic neposredne škode po naravni nesreči in da je potrjena investicijska dokumentacija podlaga za pridobitev sredstev Ministrstva za naravne vire in prostor. Ker je projektantska vrednost investicije 851.220,17 EUR z DDV, je potrebno skladno z Uredbo o enotni metodologiji za pripravo in obravnavo investicijske dokumentacije na področju javnih financ, pripraviti DIIP in IP. Pove, da se v sklopu projekta predvideva sanacija kategorizirane občinske ceste LC 350371 - Prevalje - Šaver – Strojna, od Godčeve ravni do Rašešnika ter da sanacija ceste zajema sanacijo ceste v skupni dolžini 2.740 m, izvedbo drenaže cestnega telesa, izvedbo utrjene gramozne bankine, sanacijo zdrsov na brežinah vkopov, asfaltiranje makadamskega vozišča v širini min 3,50 m + 1x0,5 m asfaltna mulda, z asfaltom v debelini 4 cm + 6 cm, na delih cestišča se izvedejo določene razširitve, rekonstrukcija in izvedba novih prečnih prepustov z vtočnimi jaški in iztočnimi glavami in sanacija zdrsov na brežinah vkopov, kjer se izvedejo določene podporne konstrukcije in podporni zid v dolžini cca. 20 m.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Dokument identifikacije investicijskega projekta – DIIP »Plazovi na cesti LC 350371 - Prevalje - Šaver - Strojna, odsek Godčeva raven – Rašešnik« in se z njim strinja ter ga predlaga Občinskemu svetu v obravnavi in sprejem. Prav tako je Odbor za komunalne zadeve in varstvo okolja Občine Prevalje obravnaval tudi Investicijski program – IP »Plazovi na cesti LC 350371 - Prevalje - Šaver - Strojna, odsek Godčeva raven – Rašešnik« in se z njim strinja ter ga predlaga Občinskemu svetu v obravnavi in sprejem.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil z Dokumentom identifikacije investicijskega projekta – DIIP za projekt »Plazovi na LC 350371 – cesta Prevalje - Šaver – Strojna, odsek: Godčeva raven – Rašešnik« in Investicijskim programom IP »Plazovi na LC 350371 – cesta Prevalje – Šaver – Strojna, odsek: Godčeva raven – Rašešnik ter ga podaja Občinskemu svetu Občine Prevalje v obravnavo in sprejem. Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP 4/7:**

**Občinski svet Občine Prevalje sprejme Dokument identifikacije investicijskega projekta – DIIP »Plazovi na cesti LC 350371 - Prevalje - Šaver - Strojna, odsek Godčeva raven – Rašešnik«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

**SKLEP 4/8:**

**Občinski svet Občine Prevalje sprejme Investicijski program – IP »Plazovi na cesti LC 350371 - Prevalje - Šaver - Strojna, odsek Godčeva raven – Rašešnik«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 8***

**DOKUMENT IDENTIFIKACIJE INVESTICIJSKEGA DOKUMENTA –**

**DIIP »PLAZOVI NA CESTI JP 851 964, CESTA NASELJE ROŽEJ«**

Uvodno obrazložitev poda Danilo Vute, ki pove, da Občina Prevalje predvideva pridobitev sofinancerskih sredstev s strani Ministrstva za naravne vire in prostor, za namen odprave posledic neposredne škode po naravni nesreči ter da projektantska vrednost investicije znaša 96.961,10 EUR z DDV. Nadaljuje, da je skladno s 4. točko 4. člena Uredbe o enotni metodologiji za pripravo in obravnavo investicijske dokumentacije na področju javnih financ potrebno pripraviti DIIP. Pove, da se v sklopu projekta predvideva sanacija kategorizirane občinske ceste JP 851 964, Cesta naselje Rožej in da sanacija ceste zajema sanacijo ceste v skupni dolžini 207 m, izvedbo drenaže cestnega telesa, asfaltiranje makadamskega vozišča v širini min 3,00 m + 1x0,5m asfaltna mulda, z asfaltom v debelini 4 cm + 6 cm, na delih cestišča, kjer širina trase dopušča, se izvede asfaltiranje makadamskega vozišča v širini min 3,50 m + 1x0,5m asfaltna mulda, izvedbo novih prečnih propustov oziroma vtočnih jaškov, da se med jaški položi DKC cev premera 300 mm, iz dveh jaškov položi odvodna DKC cev premera 400 mm, dolžine cca. 20 m, katera je speljana v gozd in da so na vseh iztokih cevi narejene iztočne glave iz kamen betona.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Dokument identifikacije investicijskega projekta – DIIP »Plazovi na cesti JP 851 964, Cesta naselje Rožej« in se z njim strinja ter ga predlaga Občinskemu svetu v sprejem.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil z Dokumentom identifikacije investicijskega projekta – DIIP za projekt »Plazovi na JP 851964 – cesta naselje Rožej

ter ga podaja Občinskemu svetu Občine Prevalje v obravnavo in sprejem. Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

V razpravi je sodeloval Bogdan Pupavac.

V času glasovanja je bilo v dvorani 14 svetnikov. Glasovalo je14 svetnikov.

S 14 glasovi za in 0 proti je bil sprejet

**SKLEP 4/9:**

**Občinski svet Občine Prevalje sprejme Dokument identifikacije investicijskega projekta – DIIP »Plazovi na cesti JP 851 964, Cesta naselje Rožej«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 9***

**DOKUMENT IDENTIFIKACIJE INVESTICIJSKEGA DOKUMENTA –**

**DIIP »OBNOVA CESTE JP 851731, KANALIZACIJE IN VODOVODA (4. ULICA POD GONJAMI)«**

Uvodno obrazložitev poda Danilo Vute, ki pove, da je projektna investicijska dokumentacija podlaga za izvedbo javnega razpisa za izbiro izvajalca gradnje in da projektantska vrednost investicije znaša 280.654,47 EUR z DDV. Nadaljuje, da je skladno z Uredbo o enotni metodologiji za pripravo in obravnavo investicijske dokumentacije na področju javnih financ potrebno pripraviti DIIP. Povzame, da investicija predvideva obnovitev odseka javne poti JP 851731, v naselju Pod gonjami, obnovitev osnovne komunalne infrastrukture - kanalizacija in vodovod, površinske obnove mosta in zagotovitev koridorja za optične TK vode ter da je odsek obnove od mosta do konca 4. ulice v naselju Pod gonjami, v dolžini 198,1 m. Zaključi, da ureditev ulice zajema vozišče ulice, ki se obnovi v niveletah in naklonih kot so obstoječi.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Dokument identifikacije investicijskega projekta – DIIP »Obnova ceste JP 851731, kanalizacije in vodovoda (4. ulica Pod gonjami)« ter se z njim strinja in ga predlaga Občinskemu svetu v sprejem.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil z Dokumentom identifikacije investicijskega projekta – DIIP za projekt »Obnova ceste JP 851731, kanalizacija in vodovod (4. ulica Pod gonjami)« ter ga podaja Občinskemu svetu Občine Prevalje v obravnavo in sprejem. Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP 4/10:**

**Občinski svet Občine Prevalje sprejme Dokument identifikacije investicijskega projekta – DIIP »Obnova ceste JP 851731, kanalizacije in vodovoda (4. ulica Pod gonjami)«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 10***

**POROČILO O IZVAJANJU LOKALNEGA ENERGETSKEGA KONCEPTA OBČINE PREVALJE ZA LETO 2022**

Uvodno obrazložitev poda Danilo Vute, ki pove, da se v skladu z 19. členom Pravilnika o metodologiji in obvezni vsebini lokalnega energetskega koncepta izvajalec lokalnega energetskega koncepta najmanj enkrat letno pripravi pisno poročilo o izvajanju LEK in ga predloži pristojnemu organu samoupravne lokalne skupnosti. Zato se omenjeno gradivo podaja v obravnavo ter seznanitev.

Predsednik Odbora za komunalne zadeve in varstvo okolja, Matej Pečnik pove, da je Odbor za komunalne zadeve in varstvo okolja obravnaval Poročilo o izvajanju Lokalnega energetskega koncepta za leto 2022 ter ga podaja Občinskemu svetu v obravnavo in sprejem. Odbor za komunalne zadeve in varstvo okolja predlaga občinski upravi, da pristopi k pripravi novega lokalnega energetskega koncepta, skladno z določili energetskega zakona in obveznimi prilogami.

Župan poda točko v razpravo.

V razpravi je sodeloval Bogdan Pupavac.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP 4/11:**

**Občinski svet Občine Prevalje sprejme Poročilo o izvajanju Lokalnega energetskega koncepta Občine Prevalje za leto 2022.**

***K tč. 11***

**LETNO POROČILO O DELU MEDOBČINSKEGA REDARSTVA OBČIN MEŽIŠKE DOLINE**

**IN OBČINE DRAVOGRAD ZA LETO 2022**

Uvodno obrazložitev poda Irena Došen, ki pove, da je Medobčinsko redarstvo Občin Mežiške doline prekrškovni organ, ki deluje na območju petih občin ustanoviteljic. Pove, da so na redarstvu zaposlene štiri osebe, od tega trije redarji in vodja. Delo je organizirano v dve skupini, ki izvajata nadzore po vseh občinah. Nadaljuje, da odkar imajo vozilo, ki je namenjeno izključno redarstvu, je izvajanje nadzorov bolj učinkovito. Povzame, da je bilo v letu 2022 izvedenih 1108 postopkov in da so najpogostejši prekrški v občini Prevalje parkiranje na površinah namenjenih za pešce, na prehodih za pešce,.., zapuščena vozila in kršitve po zakonu o zaščiti živali, ko skrbnik ni zagotovil fizičnega nadzora nad psom (ni imel pripetega) ter pogosto tudi parkiranje na cestah (naselje Pod gonjami).

Predsednik Odbora za komunalne zadeve in varstvo okolja, Matej Pečnik pove, da se je Odbor za komunalne zadeve in varstvo okolja seznanil z Letnim poročilo o delu Medobčinskega redarstva občin Mežiške doline in občine Dravograd in ga predlaga Občinskemu svetu v seznanitev.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil z Letnim poročilom o delu Medobčinskega redarstva občin Mežiške doline in občine Dravograd za leto 2022.

Predsednik Odbora za gospodarske dejavnosti, Ožbej Pori pove, da se je Odbor za gospodarske dejavnosti seznanil z Letnim poročilom o delu Medobčinskega redarstva občin Mežiške doline in občine Dravograd ter ga predlaga Občinskemu svetu v seznanitev.

Župan poda točko v razpravo.

Na sejo se vrneta Rafael Škufca ion Bernard Pačnik ob 17:58.

V razpravi je sodelovala mag. Martina Ribič.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 4/12:**

**Občinski svet Občine Prevalje se je seznanil z Letnim poročilo o delu Medobčinskega redarstva občin Mežiške doline in občine Dravograd.**

***K tč. 12***

**PREDLOG UKINITVE JAVNEGA DOBRA NA NEPREMIČNINI PARC. ŠT. 542/25, K.O. 875 – DOLGA BRDA**

Uvodno obrazložitev poda Emilija Ivančič, ki pove, da nepremičnina parc. št. 542/25, k.o. 875 – Dolga Brda, ni v funkciji javnega grajenega dobra in v naravi ne predstavljata površine za javni promet. Zaradi navedenega so izpolnjeni pogoji, da se na navedeni nepremičnini opusti status grajenega javnega dobra.

Predsednik Odbora za komunalne zadeve in varstvo okolja, Matej Pečnik pove, da se Odbor za komunalne zadeve in varstvo okolja strinja, da se nepremičnini parc. št. 542/25, k.o. 875 – Dolga Brda, ukine status javnega dobra lokalnega pomena, zato predlaga Občinskemu svetu predlog v obravnavo in potrditev.

Predsednik Odbora za proračun in finance, Zdravko Fajmut pove, da se je Odbor za proračun in finance seznanil , da se nepremičnini parc. št. 542/25, k.o. 875 – Dolga Brda, ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi.

Predsednik Komisije za statut in pravna vprašanja pove, da predlaga Občinskemu svetu Občine Prevalje, da ukine status javnega dobra lokalnega pomena nepremičnini parc. št. 542/25, k.o. 875 – Dolga Brda.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 4/13:**

**Nepremičnini parc. št. 542/25, k.o. 875 – Dolga Brda, se ukine status javnega dobra lokalnega pomena.**

**Sklep se objavi v Uradnem glasilu slovenskih občin in začne veljati naslednji dan po objavi.**

***K tč. 13:***

**POBUDE IN VPRAŠANJA**

Občinski svetnik BOGDAN PUPAVAC poda pobudo, da se na stadionu na Ugaslih pečeh pri ograji, odstranijo večji kamni, ki so položeni ob ograji ali pa se zalijejo z betonom, da ne bi prišlo do kakšnega neljubega dogodka.

Občinski svetnik DAVID KAVTIČNIK pove, da je na to že večkrat opozoril in se strinja, da je potrebno težavo s kamenji nekako rešiti.

Občinski svetnik ŠTEFAN PERŠAK poda pobudi:

da se v občini uredi vsaj ena polnilnica za elektronske avtomobile,

da se v občini najde prostor za pse, kjer se bodo lahko družili in igrali.

Občinskega svetnika BOŠTJANA GORENŠKA zanima, kako daleč je občina z obravnavo predlogov o spremembi namembnosti zemljišč Občinskega prostorskega načrta.

Župan pojasni, da občina pričakuje zadnje poročilo ministrstva v prihodnjem tednu.

Občinska svetnica TATJANA LADINEK opozori na slabo stanje oglasne deske nasproti cerkve Na Fari in prosi, da se menja streha na oglasni deski.

Občinski svetnik BERNARD PAČNIK poda naslednja vprašanja:

1. Zanima ga, kdo bo nosil stroške lastnikov zemljišč, katerih nepremičnine so brez njihove vednosti iz statusa kmetijskih zemljišč pridobile status stavbnih zemljišč in jim sedaj stranke želijo spremeniti status nazaj v kmetijska zemljišča. Ker so na občini povedali, da je potrebno dati vlogo in plačati 200,00 EUR takse, se s tem ne strinjajo in želijo, da se najde strošek pokritja upravne takse drugje.
2. Zanima ga, kdaj je v terminskem načrtu ureditev vodooskrbe na Lešah.

Župan pojasni, da naj bi bil projekt dokončan do konca leta 2023.

1. Zanima ga, kdaj se bodo pričela dela na območju Parka Jezero in spomni, da je bilo rečeno, da bo projekt končan do konca leta 2023.

Župan pojasni, da projektanti že pol leta zamujajo s popisi in projekti in da dokler nimamo pripravljenega popisa del, se razpis za izvajalca ne more objaviti.

1. Zanima ga, zakaj je spet vse obstalo in dela na cesti skozi Prevalje ne napredujejo.
2. Zanima ga, kdaj bo podjetje Slemenšek pričelo izvajati dela.

Občinski svetnik RAFAEL ŠKUFCA poda pobudi:

1. da se parkirni prostori, ki bodo ostali ob glavni cesti, čim bolj izkoristijo, ker na Prevaljah že tako primanjkuje parkirišč;
2. da se intervalni pasi izmeničnega prometa pri izgradnji glavne ceste skozi Prevalje daljšajo in ne krajšajo.

Občinski svetnik ZDRAVKO FAJMUT poda naslednje pobude in vprašanja:

1. predlaga, da se pristopi k ureditvi sistema oddajanja poslovnih prostorov v najem, saj v Občini Prevalje to področje še ni urejeno;
2. opozori na primer podjetja Kocerod in poudari, da je prihodek od najemnin je prihodek občin in če je delež naše občine 10%, ni sprejemljiv argument, da je večina sprejela drugače;
3. poda pobudo, da se uredi področje obračunavanja NUSZ v Občini Prevalje;
4. opozori na problematiko prihodka od fizioterapije za najem.

Občinski svetnik OŽBEJ PORI poda pobudo, da bi občina oz. občani ustanovili energetsko zadrugo, kjer bi občani svoje strehe dali v energetsko zadrugi, kjer bi se zbirala energija, ki bi bila na voljo občanom. Apelira, da občina preuči možnost ustanovitve energetske zadruge.

***K tč. 14:***

**RAZNO**

Bernard Pačnik je povedal, da je kot nadzornik JKP Log d.o.o. podal predlog, da se na njihovih objektih od podjetja, naredi sončna elektrarna, saj meni, da so objekti locirani na odlični lokacijo za te namene. Pove, da je dobil odgovor, da so lastniki objektov občine, zato apeliran za občine in njihove predstavnike, da razmislijo o podani ponudbi.

Zdravko Fajmut seznani člane občinskega sveta, da so s kolegi pripravili dopis na vlado republike Slovenije glede cen vrtca in upa, da bodo uspeli doseči, da se doreče metodologija.

Bogdan Pupavac pove, da ne ve kakšen je sistem izdelave glavne ceste skozi Prevalje, saj je pretekli teden opazil, da so izvajalci rezali na novo položeni asfalt.

Seja je bila zaključena ob 18.35.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep k tč. 3 – Izvršen na seji. Zapisnika sta bila odložena v zbirko listin in posredovana v objavo na spletu.

Sklep k tč. 4 – Izvršen na seji.

Sklep k tč. 5 - Izvršen na seji.

Sklep k tč. 6 – Izvršen na seji. Pravilnik se objavi v Uradnem glasilu slovenskih občin.

Sklep k tč. 7 - Izvršen na seji.

Sklep k tč. 8 – Izvršen na seji.

Sklep k tč. 9 - Izvršen na seji.

Sklep k tč. 10 – Izvršen na seji.

Sklep k tč. 11 - Izvršen na seji.

Sklep k tč. 12 – Izvršen na seji. Sklep se objavi v Uradnem glasilu slovenskih občin.